லீட்ஸ் : பாகிஸ்தான் அணியுடன் நடந்த 2வது டெஸ்ட் போட்டியில், இன்னிங்ஸ் மற்றும் 55 ரன் வித்தியாசத்தில் அபாரமாக வென்ற இங்கிலாந்து அணி 1-1 என்ற கணக்கில் டெஸ்ட் தொடரை சமன் செய்தது. இங்கிலாந்து - பாகிஸ்தான் அணிகளிடையே 2 போட்டிகள் கொண்ட டெஸ்ட் தொடர் நடைபெற்றது. லண்டன் லார்ட்ஸ் மைதானத்தில் நடந்த முதல் டெஸ்டில் 9 விக்கெட் வித்தியாசத்தில் வென்ற பாகிஸ்தான் 1-0 என முன்னிலை வகிக்க, 2வது டெஸ்ட் ஹெடிங்லியில் கடந்த 1ம் தேதி தொடங்கியது. டாசில் வென்று பேட் செய்த பாகிஸ்தான் முதல் இன்னிங்சில் 174 ரன்னுக்கு சுருண்டது. 7 விக்கெட் இழப்புக்கு 302 ரன் என்ற ஸ்கோருடன் நேற்று 3ம் நாள் ஆட்டத்தை தொடங்கிய இங்கிலாந்து, முதல் இன்னிங்சில் 363 ரன் குவித்து ஆல் அவுட்டானது. ஜோஸ் பட்லர் ஆட்டமிழக்காமல் 80 ரன் (101 பந்து, 11 பவுண்டரி, 2 சிக்சர்) விளாசினார்.